«АБ АРГАНІЗАЦЫІ ФІЗКУЛЬТУРНА-АЗДАРАЎЛЕНЧЫХ

І СПАРТЫЎНА-МАСАВЫХ МЕРАПРЫЕМСТВАЎ З ВУЧНЯМІ ВА ЎСТАНОВАХ АГУЛЬНАЙ СЯРЭДНЯЙ АДУКАЦЫІ

Ў 2021/2022 НАВУЧАЛЬНЫМ ГОДЗЕ»

(інструктыўна-метадычнае пісьмо

Міністэрства адукацыі Рэспублікі Беларусь)

Пры арганізацыі і правядзенні фізкультурна-аздараўленчых і спартыўна-масавых мерапрыемстваў з вучнямі ва ўстановах агульнай сярэдняй адукацыі варта кіравацца наступнымі нарматыўнымі прававымі актамі:

Законам Рэспублікі Беларусь ад 04.01.2014 № 2 125-3 «Аб фізічнай культуры і спорце»;

Кодэксам Рэспублікі Беларусь аб адукацыі;

Указам Прэзідэнта Рэспублікі Беларусь ад 05.08.2019 № 295 «Аб змяненні Указа Прэзідэнта Рэспублікі Беларусь» ад 29.03.2012 № 150 «Аб некаторых пытаннях арэнды і бязвыплатнага карыстання маёмасцю»;

Палажэннем аб парадку правядзення на тэрыторыі Рэспублікі Беларусь спартыўна-масавых мерапрыемстваў, фарміравання складу ўдзельнікаў спартыўна-масавых мерапрыемстваў, іх накіравання на спартыўна-масавыя мерапрыемствы і матэрыяльнага забеспячэння, зацверджаным пастановай Савета Міністраў Рэспублікі Беларусь ад 19.09.2014 № 903;

пастановай Савета Міністраў Рэспублікі Беларусь ад 07.08.2019 № 525 «Аб зацвярджэнні спецыфічных санітарна-эпідэміялагічных патрабаванняў»;

пастановай Міністэрства аховы здароўя Рэспублікі Беларусь ад 16.12.2013 № 127 «Аб зацвярджэнні Санітарных норм і правіл "Патрабаванні да будовы і эксплуатацыі фізкультурна-спартыўных збудаванняў", прызнанні страціўшымі сілу пастановы Галоўнага дзяржаўнага санітарнага ўрача Рэспублікі Беларусь ад 08.11.2006 № 134, асобнага структурнага элемента пастановы Міністэрства аховы здароўя Рэспублікі Беларусь ад 03.11.2011 № 111»;

пастановай Міністэрства аховы здароўя Рэспублікі Беларусь ад 09.07.2010 № 92 «Аб устанаўленні форм "Медыцынская даведка аб стане здароўя", "Выпіска з медыцынскіх дакументаў" і зацвярджэнні Інструкцыі аб парадку іх запаўнення»;

пастановай Міністэрства аховы здароўя Рэспублікі Беларусь ад 09.06.2014 № 38 «Аб зацвярджэнні Інструкцыі аб парадку размеркавання навучэнцаў у асноўную, падрыхтоўчую, спецыяльную медыцынскую групы, групу лячэбнай фізічнай культуры»;

пастановай Міністэрства аховы здароўя Рэспублікі Беларусь ад 22.09.2009 г. № 105 «Аб зацвярджэнні Санітарных норм, правіл і гігіенічных нарматываў "Гігіенічныя патрабаванні да будовы, абсталявання і эксплуатацыі плавальных басейнаў і аквапаркаў" і аб прызнанні страціўшым сілу пастановы Галоўнага дзяржаўнага санітарнага ўрача Рэспублікі Беларусь ад 31.12.2002 № 167 «Аб зацвярджэнні Санітарных правіл і норм 2.1.2.10-39-2002 "Гігіенічныя патрабаванні да будовы, эксплуатацыі і якасці вады плавальных басейнаў"»;

пастановай Міністэрства аховы здароўя Рэспублікі Беларусь ад 30.06.2014 № 49 «Аб устанаўленні пераліку медыцынскіх супрацьпаказанняў да заняткаў відамі спорту»;

пастановай Міністэрства спорту і турызму Рэспублікі Беларусь ад 31.08.2018 № 60 «Аб зацвярджэнні Правіл бяспекі правядзення заняткаў фізічнай культурай і спортам»;

пастановай Міністэрства спорту і турызму Рэспублікі Беларусь ад 02.07.2014 № 16 «Аб зацвярджэнні Палажэння аб Дзяржаўным фізкультурна-аздараўленчым комплексе Рэспублікі Беларусь»;

пастановай Міністэрства спорту і турызму Рэспублікі Беларусь ад 20.10.2020 № 34 «Аб парадку і ўмовах выдачы нагруднага значка»;

пастановай Міністэрства спорту і турызму Рэспублікі Беларусь ад 05.09.2014 № 58 «Аб класіфікацыі фізкультурна-спартыўных збудаванняў Рэспублікі Беларусь»;

пастановай Міністэрства адукацыі Рэспублікі Беларусь ад 02.09.2019 № 148 «Аб змяненні пастановы Міністэрства адукацыі Рэспублікі Беларусь» ад 14.07.2014 № 105.

Пералічаныя нарматыўныя прававыя акты размешчаны на сайце ўстановы «Рэспубліканскі цэнтр фізічнага выхавання і спорту вучняў і студэнтаў» *(*[*http://www.sporteducation.by/*](http://www.sporteducation.by/) *Фізічная культура / Нарматыўныя прававыя акты)*.

У адпаведнасці з пунктам 1 артыкула 32 Кодэкса Рэспублікі Беларусь аб адукацыі навучэнцы ўстаноў агульнай сярэдняй адукацыі абавязаны клапаціцца пра сваё здароўе, імкнуцца да маральнага, духоўнага і фізічнага развіцця і самаўдасканалення.

З гэтай мэтай ва ўстановах адукацыі арганізуюцца і праводзяцца фізкультурна-аздараўленчыя і спартыўна-масавыя мерапрыемствы, якія з'яўляюцца часткай адукацыйнага працэсу (пункт 4 артыкул 158 Кодэкса Рэспублікі Беларусь аб адукацыі).

Названыя мерапрыемствы закліканы вырашаць наступныя задачы:

выхаванне культуры здаровага, фізічна актыўнага ладу жыцця вучня;

усведамленне значнасці здароўя як бясспрэчнай каштоўнасці для самога чалавека, так і для краіны;

стварэнне ўмоў для аздараўлення навучэнцаў сродкамі фізічнай культуры і спорту;

далучэнне навучэнцаў да сістэматычных заняткаў фізічнай культурай і спортам;

адбор перспектыўных і таленавітых у відах спорту навучэнцаў, якім рэкамендуюцца заняткі ў спецыялізаваных вучэбна-спартыўных установах.

У рэжыме вучэбнага дня павінны праводзіцца фізкультурна-аздараўленчыя мерапрыемствы, такія як:

фізкультурныя хвілінкі на ўроках;

фізічныя практыкаванні і гульні на перапынках паміж вучэбнымі заняткамі;

фізкультурныя заняткі падчас спартыўнай гадзіны ў групах падоўжанага дня.

У 2021/2022 навучальным годзе ў рэжыме школьнага тыдня ва ўстановах адукацыі неабходна праводзіць фізкультурна-аздараўленчыя і спартыўна-масавыя мерапрыемствы ў выглядзе:

заняткаў у аб'яднаннях па інтарэсах фізкультурна-спартыўнага профілю, спартыўных гуртках, секцыях і групах;

штомесячных дзён здароўя (адзін раз на месяц у 6-ы школьны дзень, згодна з зацверджаным графікам);

падрыхтоўкі і ўдзелу ў першым этапе рэспубліканскіх мерапрыемстваў «300 талентаў для Каралевы», «Снежны снайпер», «Скураны мяч», «Белая ладдзя», «Імклівы мяч» і інш.;

спаборніцтваў па праграме фізкультурна-спартыўных мнагаборстваў Дзяржаўнага фізкультурна-аздараўленчага комплексу Рэспублікі Беларусь, а таксама выкананне нарматываў на атрыманне значкоў «Алімпійскія надзеі», «Спартыўная змена», «Фізкультурнік Беларусі»;

спаборніцтваў па відах спорту круглагадовай спартакіяды ўстановы агульнай сярэдняй адукацыі;

падрыхтоўкі і ўдзелу зборных каманд устаноў адукацыі ў раённых, абласных (гарадскіх) і рэспубліканскіх спаборніцтвах;

удзелу ў рэспубліканскіх фестывалях «Тыдзень спорту і здароўя», конкурсах «Лета – пара спартыўная!», «Алімпіёнік», «Рэспубліканскі алімпійскі ўрок» і інш.

Для фарміравання здаровага, фізічна актыўнага ладу жыцця навучэнцаў у верасні ў межах «Тыдня спорту і здароўя» ва ўстановах агульнай сярэдняй адукацыі варта правесці «Дзень здароўя і спорту», прысвечаны пачатку навучальнага года, а у маі – фізкультурнае свята «Усебеларускі тыдзень здачы нарматываў, прадугледжаных Дзяржаўным фізкультурна-аздараўленчым комплексам Рэспублікі Беларусь», па заканчэнні навучальнага года падвесці вынікі круглагадовай спартакіяды ўстановы адукацыі і ўзнагародзіць пераможцаў.

Фізкультурна-аздараўленчыя і спартыўна-масавыя мерапрыемствы ва ўстановах адукацыі плануюцца раўнамерна на працягу навучальнага года і праводзяцца ў пазаўрочны час, у тым ліку падчас асенніх, зімовых і вясновых канікул, у форме фізкультурных свят, дзён здароўя і спорту, фестываляў і да т. п. З мэтай павышэння эфектыўнасці фізкультурна-аздараўленчых і спартыўна-масавых мерапрыемстваў рэкамендуецца вялікую частку спаборніцтваў і мерапрыемстваў праводзіць у **шосты школьны дзень.**

Правядзенне фізкультурна-аздараўленчых і спартыўна-масавых мерапрыемстваў ва ўстановах адукацыі ўскладаецца на кіраўнікоў фізічнага выхавання, педагогаў дадатковай адукацыі. Пры адсутнасці ва ўстанове адукацыі дадзенай катэгорыі работнiкаў фізкультурна-аздараўленчыя і спартыўна-масавыя мерапрыемствы арганізуюць і праводзяць настаўнікі фізічнай культуры, класныя кіраўнікі.

Пры арганізацыі і правядзенні фізкультурна-аздараўленчых і спартыўна-масавых мерапрыемстваў з навучэнцамі ва ўстановах адукацыі неабходная наяўнасць наступнай дакументацыі:

каляндарнага плана правядзення фізкультурна-аздараўленчых і спартыўна-масавых мерапрыемстваў, які ўключае круглагадовую спартакіяду ўстановы адукацыі;

Палажэння аб круглагадовай спартакіядзе ўстановы адукацыі;

загадаў аб арганізацыі і правядзенні фізкультурна-аздараўленчых і спартыўна-масавых мерапрыемстваў, аб заахвочванні лепшых спартсменаў і настаўнікаў;

пратаколаў спаборніцтваў, сцэнарных планаў правядзення фізкультурна-аздараўленчых і спартыўна-масавых мерапрыемстваў;

актаў абследавання спартыўнага абсталявання, акта гатоўнасці фізкультурна-спартыўнага будынка ўстановы адукацыі да новага навучальнага года і вясенне-летняга перыяду;

журнала ўліку працоўнага часу (для кіраўнікоў фізічнага выхавання).

Пры арганізацыі фізкультурна-аздараўленчай і спартыўна-масавай работы ва ўстановах адукацыі педагагічным работнікам неабходна забяспечыць абавязковае правядзенне тэарэтычных заняткаў па пытаннях:

фарміравання ў навучэнцаў устойлівых каштоўнасных арыентацый да алімпійскіх ідэалаў і каштоўнасцей;

прынцыпам справядлівай гульні «Фэйр-плэй»;

пастаяннага фарміравання ўстойлівых негатыўных адносін падрастаючага пакалення да ўжывання допінгу ў спорце; адмоўнага ўплыву допінгу на здароўе чалавека; вывучэння асноўных напрамкаў антыдопінгавай палітыкі; прафілактыкі ўжывання допінгу, выкарыстоўваючы інфармацыйныя матэрыялы па антыдопінгавай рабоце, распрацаваныя ўстановай «Нацыянальнае антыдопінгавае агенцтва»;

бяспечных паводзін у час правядзення фізкультурна-аздараўленчых і спартыўна-масавых мерапрыемстваў.

**Звяртаем увагу** на неабходнасць стварэння і забеспячэння бяспечных умоў пры арганізацыі і правядзенні фізкультурна-аздараўленчых і спартыўна-масавых мерапрыемстваў з навучэнцамі.

Выкарыстоўваць самаробнае (нестандартнае) спартыўнае абсталяванне і інвентар пры правядзенні фізкультурна-аздараўленчых і спартыўна-масавых мерапрыемстваў ва ўстановах адукацыі **забаронена.** Спартыўнае абсталяванне на тэрыторыі ўстановы адукацыі, спартыўны інвентар па канструкцыі, памерах, ужытых матэрыялах павінны адпавядаць узроставым і псіхафізічным асаблівасцям навучэнцаў, патрабаванням тэхнічных нарматыўных прававых актаў Рэспублікі Беларусь, якія змяшчаюць абавязковыя для выканання патрабаванні. Бяспека пры эксплуатацыі спартыўнага абсталявання забяспечваецца шляхам выкарыстання абсталявання па прызначэнні ў адпаведнасці з патрабаваннямі эксплуатацыйных дакументаў арганізацый-вытворцаў.

**Кіраўнік** установы адукацыі **нясе персанальную адказнасць** за арганізацыю дзейнасці ўсіх вучняў падчас правядзення фізкультурна-аздараўленчых і спартыўна-масавых мерапрыемстваў. Адказнасць за забеспячэнне бяспечных умоў пры гэтым неабходна ўскладаць на педагагічных работнікаў установы адукацыі, якія арганізоўваюць дзейнасць вучняў падчас правядзення фізкультурна-аздараўленчых і спартыўна-масавых мерапрыемстваў

Пры арганізацыі і правядзенні фізкультурна-аздараўленчых і спартыўна-масавых мерапрыемстваў ва ўстанове адукацыі **неабходна кіравацца Правіламі бяспекі** пры арганізацыі адукацыйнага працэсу па вучэбным прадмеце (вучэбнай дысцыпліне) «Фізічная культура і здароўе», заняткаў «Гадзіна здароўя і спорту», факультатыўных заняткаў спартыўнай накіраванасці, у аб'яднаннях па інтарэсах фізкультурна-спартыўнага профілю, фізкультурна-аздараўленчых і спартыўна-масавых мерапрыемстваў ва ўстановах агульнай сярэдняй, прафесійна-тэхнічнай, сярэдняй спецыяльнай, дадатковай адукацыі дзяцей і моладзі Рэспублікі Беларусь», зацверджанымі Міністэрствам адукацыі.

Міністэрства адукацыі Рэспублікі Беларусь рэкамендуе размяшчаць інфармацыю аб спецыялізаваных вучэбна-спартыўных установах на сайтах устаноў адукацыі, выкарыстоўваць сацыяльныя сеткі для павышэння ўзроўню інфармаванасці навучэнцаў, іх бацькоў па тэматыцы здаровага ладу жыцця, прапаганды фізічнай культуры і спорту, арганізацыі актыўнага вольнага часу і фізкультурна-аздараўленчых і спартыўна-масавых мерапрыемстваў.

**Неабходна** максімальна **выкарыстоўваць выхаваўчы патэнцыял** фізкультурна-аздараўленчых і спартыўна-масавых мерапрыемстваў з навучэнцамі: запрашаць на мерапрыемствы выдатных беларускіх спартсменаў, трэнераў; выкарыстоўваць на мерапрыемствах прэзентацыі і відэаролікі аб спартыўных дасягненнях беларускіх спартсменаў; праводзіць дні здароўя, прымяркоўваючы да дзяржаўных свят (Дзень Канстытуцыі, Алімпійскі дзень, Дзень Дзяржаўнага сцяга, Сусветны дзень здароўя і інш.).

У адпаведнасці з Планам мерапрыемстваў па фарміраванні ў грамадстве культу дзяржаўных сімвалаў Рэспублікі Беларусь, зацверджаным Кіраўніком Адміністрацыі Прэзідэнта Рэспублікі Беларусь ад 13.05.2013 № 10/91, пры арганізацыі і правядзенні фізкультурна-аздараўленчых і спартыўна-масавых мерапрыемстваў **неабходна звярнуць увагу** на выкарыстанне дзяржаўнай сімволікі, якая далучае навучэнцаў да асноў ідэалогіі нашай дзяржавы, фарміравання пачуцця любові і павагі да Радзімы, гонару і адказнасці за яе дасягненні і развіццё, якая спрыяе патрыятычнаму выхаванню падрастаючага пакалення і грамадзянскаму станаўленню.

З мэтай папулярызацыі відаў спорту, павелічэння колькасці тых, хто займаецца фізічнай культурай і спортам, установам агульнай сярэдняй адукацыі **рэкамендуецца** ўступаць у Беларускую асацыяцыю школьнага спорту.

У 2021/2022 навучальным годзе працягваюць дзейнічаць сацыяльна-спартыўны праект па развіццю масавага футбола ва ўстановах адукацыі Рэспублікі Беларусь «Мой школьны футбольны клуб» і рэспубліканскі эксперыментальны праект па адборы адораных дзяцей для заняткаў спортам «Алімпійскі талент».

Вучэбныя выданні, метадычныя матэрыялы, электронныя сродкі навучання, рэкамендаваныя для выкарыстання пры арганізацыі фізкультурна-аздараўленчых і спартыўна-масавых мерапрыемстваў з вучнямі ва ўстановах адукацыі, размешчаны на нацыянальным адукацыйным партале *http://www.adu.by*.

Дадатковую інфармацыю аб арганізацыі фізічнага выхавання вучняў, аператыўныя звесткі аб выніках правядзення рэспубліканскіх фізкультурна-аздараўленчых і спартыўна-масавых мерапрыемстваў, удзеле беларускіх школьнікаў у міжнародных спартыўных спаборніцтвах можна знайсці на сайце ўстановы «Рэспубліканскі цэнтр фізічнага выхавання і спорту вучняў і студэнтаў» (*www*.*sporteducation.by).*